als_Latn dik_Latn sag_Latn
Kirsten Dunst duket se ka në plan një martesë, por ajo që tani është duke menduar edhe për fëmijë.
“Jam në një periudhë të jetës kur po mendoj se jam duke punuar qysh kur i kam pasur tre vjet. Është koha që të kem foshnje dhe të relaksohem”, ka thënë aktorja në një intervistë për numrin e revistës Marie Claire UK për muajin korrik.
Aktorja që është e fejuar me aktorin Jesse Plemons ka treguar se lindja e famulleshës së saj e ka nxitur atë të mendojë për të qenë nënë.
“Unë nuk isha një nga ato që mendoja se duhet të kem një fëmijë me patjetër, derisa lindi famullesha ime. Unë e dua atë shumë, dashuria ndaj saj është një eksperiencë që nuk mund ta përshkruajë, dhe askush nuk e kupton, pos atyre që kanë fëmijë. Unë e kam vënë atë në gjumë natën e shkuar dhe në mëngjes ajo më ka kërkuar mua. Më ka mbushur plot me dashuri”, ka thënë aktorja 35 vjeçare derisa ka shpalosur dëshirën e saj të madhe për tu bërë nënë.
Dunst në ndërkohë nuk ka dhënë më shumë detaje nëse ajo së shpejti do të bëhet nënë, por duket se për momentin ajo dhe i fejuari i saj po e shijojnë çdo moment të fejesës së tyre.
als_Latn als_Latn als_Latn als_Latn als_Latn